1903. évi február hó 16-áról. 
145 
készíti fegyvereit és szerszámait, a nemes fémeket, melyek 
termés állapotban bőven kínálkoznak, semmibe sem veszi. A 
kőkorban a kő az az anyag, mely megfelel ideáljának, mind- 
addig mígnem eljön az az idő, mikor a kő fogyatékosságát 
é.szreveszi s azt egy jobb anyaggal helyesíti: feltalálja a bron- 
zot. A bronz, e finom olvadású, kemény, öntéssel és kovácso- 
lással egyaránt idomítható és ciselirozható hasznos keverékfém 
az ember kezében korszakos haladást jelent. Vele az ember 
eszmei és nemzetközi ismeretköre rendkívül kiszélesbűl. A kő 
merev tulajdonságai által lebilincselve tartott találékonysága és 
alakító képessége szabaddá lesz új formákhoz^ és eszközökhöz 
jut a társadalom. De az ember haladásában megérkezik az az 
idő is, mely megismerteti vele a vasnak bronz felett való 
előbbkelőségét. A vassal megindul a civilizátió amaz utón, 
melyen az, minél jobban jut előre, annál sokszorosabban ki- 
fejlődik. A találmányoknak ezentúl nincs hossza-vége, csodá- 
latosan megszaporodnak a házi, gazdasági és forgalmi eszközök. 
A karikapénz helyébe a vert pénz lép s használatba jön az 
Írás, a találmányok e legfontosabbika. S amint a folyó, minél 
tovább jut folyásában, annál hatalmasabbá lesz, úgy válik az 
ember is ismeretei gazdagságával egyre hatalmasbbá. A ter- 
mészet már nem uralkodik felette, hanem ő a természet felett. 
A természetben ő az úr, ki mindent kibölcselő eszének átható 
erejével a végtelenbe szaporítja a maga kényelmére és bizton- 
ságára az életjavakat. Ismereteivel fejlődnek a tudományok s 
ezek között a leghasznosabbak egyike: az orvosi tudomány, 
mely elszorítja a kuruzsolást és babonát. Az ember kezében a 
természettudomány a talizmán, mely a szellemi hódítás terén 
oly dicsőségesen előbbre segít. Valóban a természettudomány 
'teszi az embert emberré, úrrá az összes teremtmények között. 
A tudomány szabadítja őt fel minden lelki nyűg alól. Akinek 
atyjái a természeti tünemények hatalmas hatása alatt még a 
fetisismus és bálványimádás békóiban nyögtek, a természet 
ereinek és törvényeinek tiszta felismerése által igaz Isten- 
imádóvá lesz. A természet ismerete ébreszti fel benne igazán 
lelke halhatatlanságának eszméjét. Ezért tisztelt közgyűlés, 
•erősbödjék napról-napra mibennünk is a természet iránt való 
'Szeretetünk. Valamennyi tudomány közt ez a leghálásabb és 
Orv.-Terra.-Tucl. Egy. XXIV. (Uj f. XV.) k. Értek. 10 
